
Text rozhodnutia
Súd: Krajský súd Bratislava Spisová značka: 5Co/43/2019 Identifikačné číslo súdneho spisu: 1418200919 Dátum vydania rozhodnutia: 02. 06. 2020 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2020:1418200919.2 Opravné uznesenie Krajský súd v Bratislave v senáte zloženom z predsedu senátu JUDr. Juraja Považana a členov senátu JUDr. Jany Richterovej a JUDr. Milana Chalupku, v právnej veci žalobcu: Intrum Slovakia s.r.o., so sídlom v Bratislave, Mýtna 48, IČO: 35 831 154, zast. JUDr. Jánom Šoltésom, advokátom v Bratislave, Mýtna 48, proti žalovanej: L. Č., J.. XX.XX.XXXX, G. I. G., G. XXXX/XX, o zaplatenie 3.325,91 eur s prísl., o oprave písomného vyhotovenia rozsudku Krajského súdu v Bratislave zo dňa 25. júna 2019 č.k. 5Co/43/2019-93 takto r o z h o d o l : Opravuje sa písomné vyhotovenie rozsudku Krajského súdu v Bratislave zo dňa 25. júna 2019 č.k. 5Co/43/2019-93 v časti označujúcej členov senátu, ktorí v danej veci konali a rozhodli takto: JUDr. Juraj Považan predseda senátu JUDr. Jana Richterová JUDr. Milan Chalupka členka senátu člen senátu o d ô v o d n e n i e : 1/Krajský súd v Bratislave ako súd odvolací svojím rozsudkom zo dňa 25. júna 2019 č.k. 5Co/43/2019-93 rozsudok súdu prvej inštancie v napadnutej žalobe vyhovujúcej časti potvrdil, žalobcovi nepriznal nárok na náhradu trov odvolacieho konania. 2/Podľa § 378 ods. 1 CSP na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 3/Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4/V písomnom vyhotovení rozhodnutia odvolacieho súdu došlo (pri automatickom vyplnení údajov doplňujúcich polí v aplikácii Súdny management) k zrejmej nesprávnosti v písaní spočívajúcej v nesprávnom (neúplnom) označení členov senátu, ktorí v danej veci konali a rozhodli takto: JUDr. Juraj Považan, predsedníčka senátu, sudkyňa spravodajkyňa, JUDr. Juraj Považan, člen senátu a JUDr. Milan Chalupka, člen senátu. 5/Odvolací súd preto v súlade s vyššie citovanými zákonnými ustanoveniami rozhodol o oprave písomného vyhotovenia rozhodnutia tak, ako je uvedené vo výrokovej časti tohto opravného uznesenia a nesprávne znenie nahradil správnym. 6/Rozhodnutie senátu odvolacieho súdu bolo prijaté jednomyseľne. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh, § 428 CSP).

